Priloga 4: Obvezne sestavine pogodbe o ustanovitvi LASR

Iz pogodbe o ustanovitvi lokalne akcijske skupine za ribištvo morajo biti razvidne naslednje vsebine:

1. partnerstvo, kakor ga določa 10. točka 9. člena te uredbe;
2. LASR mora biti vključujoča in organizirana kot tristransko pogodbeno partnerstvo treh sektorjev, sestavljenih iz predstavnikov javnih in zasebnih socialno-ekonomskih interesov, pri čemer noben sektor ne nadzoruje odločanja;
3. vključenost sektorja ribištva/akvakulture v LASR;
4. vodilni partner iz 10. člena te uredbe in njegove obveznosti, vključno z viri financiranja;
5. namen sklenitve pogodbe;
6. člani partnerstva;
7. imenovani organi LASR;
8. opis nalog, odgovornosti, postopkov sprejemanja odločitev LASR, organov LASR v skladu s členom 32. Uredbe 2021/1060/EU;
9. opredelitev glede preprečevanja nasprotja interesa v skladu z zakonom, ki ureja integriteto in preprečevanje korupcije;
10. trajanje veljavnosti pogodbe;
11. način porazdelitve obveznosti po posameznih članih partnerstva v primeru ugotovljene kršitve;
12. določbe glede morebitnega prenosa nalog/obveznosti LAS, ustanovljenih za programsko obdobje 2014–2020, in LASR, ustanovljenih za programsko obdobje 2021–2027, vezanih na obveznosti upravičencev v skladu z 71. členom Uredbe 1303/2013/EU in hrambo dokumentacije v skladu z 51. členom Uredbe 1303/2013/EU.